 Xafladan oo ahayd mid si-weyn looso agaasimay ayna kaso qayb galeen dhamaan qaybaha kala duwan ee bulshada, aya waxa hadalo waano iyo talo ah kasoo jeediyey Md Siciid Cumar oo kamid ah odayaasha Xisbiga ee Laantan, isagoo tilmaamay maanta inay soo fool leeyihiin doorashooyin loona baahanyahay laantu inay samayso abaabul dhaqaale iyo mid kaleba si loogu diyaar garoobo hawlaha soo socda, sido kale waxaa isna ka hadlay Md Xasan Cali Sadexle Gudoomiyaha Jaaliyada Somaliland oo tilmaamay inu ku faraxsanayahay kulankan quruxda badan ee loo sameeyey Gudoomiye Cirro, ka Jaaliyad ahaana ay Xisbiga Waddani marwalba la garab taaganyihiin hiil iyo hooba, waxa isna ka hadlay Gudoomiayaha Jaaliyada Somaliland ee Magaalada Turku oo ah caasimada labaad ee dalka Finland, Mr Jamaal Cabdilaahi, oo tilmaamay inay xaflada sidi ay uga qayb gali lahaayeen uga soo kicitimeen caasimada labaad ee dalka, ka reer Turku ahaana ay Xisbiga si-weyn utaageersanyihiin, Xafiiska xisbiguna uu mudaba ka furnaa Turku, hadana ay wadaan dardar-galin badan. 